JUBILE อัดโปรฯลดราคา “เพชร” สูงสุด 60% คาดดึงลูกค้าใหม่ 30%
JUBILE อัดโปรฯลดราคา “เพชร” สูงสุด 60% คาดดึงลูกค้าใหม่ 30%
29 ก.ค. 2563

นางสาวอัญรัตน์ พรประกฤต ประธานเจ้าหน้าที่บริหาร บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE กล่าวว่า ยูบิลลี่ ไดมอนด์ ในโอกาสฉลองครบรอบ 91 ปี จึงถือโอกาสนี้จัดงานเพื่อแทนคำขอบคุณลูกค้าที่ให้การสนับสนุนด้วยดีมาตลอด อยากคืนกำไรให้ลูกค้าทุกท่าน จัดงาน “Jubilee Diamond MIDYEAR GRAND SALE 2020” (ยูบิลลี่ ไดมอนด์ มิดเยียร์ แกรนด์ เซลล์ 2020 ) แสดงเพชรกะรัตและเครื่องประดับเพชรมากมายกว่า 19,000 ชิ้น จัดลดราคายิ่งใหญ่มากกว่า 60% ในทุกระดับราคา เริ่มต้นเพียงหมื่นต้นๆ ทั้งลดทั้งแถมทุกระดับราคา ลดมากกว่าทุกครั้ง
พร้อมรับของสมนาคุณตลอดงาน พิเศษงานนี้ผ่อนชำระ 0% ทั้งงาน พร้อมรับเครดิตเงินคืน ช้อปได้สนุกและสบายใจด้วยมาตรการฆ่าเชื้อทุกวันด้วยอุปกรณ์ทันสมัย พร้อมมาตรการควบคุมการใช้สถานที่ร่วมกันอย่างรัดกุม งานจัดระหว่างวันพฤหัสบดีที่ 30 กรกฏาคม ถึงวันอาทิตย์ที่ 2 สิงหาคม 2563 เวลา 10.00 – 20.00 น. ณ ห้อง Le Grand Ballroom ชั้น 7 โรงแรมโซฟิเทล กรุงเทพ สุขุมวิท
ที่พลาดไม่ได้กับการลดหนักสุดคุ้ม คือมุม Clearance Sale ที่มีสินค้าให้เลือกสรรกว่า 1,000 รายการ หรือจะเป็นคอลเลคชั่นที่ขายดีตลอดกาลอย่าง ‘Diamond Line Collection’ ในงานนี้มีการปรับโฉมดีไซน์ใหม่ และเปิดตัวในงานโดยเฉพาะ สินค้าในคอลเลคชั่นได้แก่ แหวนเพชร กำไลเพชร สร้อยข้อมือเพชร สร้อยคอเพชร ในราคาเริ่มต้นเพียง 28,500 บาท และพิเศษสำหรับคู่รักคู่แต่งงานสินค้าแหวนหมั้น แหวนแต่งงาน (Wedding) จัดโปรโมชั่นลดราคาพิเศษมากๆ สูงสุดถึง 60%
ทั้งนี้ Exclusive Collection ของยูบิลลี่ ไดมอนด์ผู้จัดจำหน่ายแต่เพียงผู้เดียวในประเทศ อย่างคอลเลคชั่น ‘The Excellence of 19’ เพชรคอลเลคชั่นพิเศษดีไซน์ใหม่สำหรับปี 2020 ที่นำเพชร D Color Triple Excellent ขนาด 0.19 กะรัตที่เพชรทุกเม็ดจะมาพร้อมกับใบรับรองจาก HRD Antwerp  ซึ่งโดยปกติแล้วตามมาตรฐานสากล เพชรจะต้องน้ำหนัก 0.30 กะรัตขึ้นไปเท่านั้น ถึงจะได้ใบรับรอง เพื่อให้กลุ่มคนรุ่นใหม่ได้เพชรที่เป็นมาตรฐานโลกในราคาเพียงหลักหมื่นต้นๆเท่านั้น
และที่สุดแห่งความเจิดจรัสกับคอลเลคชั่นเครื่องประดับ ‘Centennial Jubilee 90 Facets’ เพชรรูปทรง Cushion Cut (คุชชั่น คัต) เจียระไนถึง 90 เหลี่ยมเป็นครั้งแรกของโลก ซึ่งปกติแล้วเพชรทรง Cushion Cut จะถูกเจียระไนประมาณ 58-66 เหลี่ยมเท่านั้น ทำให้การสะท้อนแสงของเพชรมากกว่าเพชรปกติถึง 60% และมีใบรับรองจากสถาบัน HRD Antwerp สถาบันเพชรชั้นนำของโลกในประเทศเบลเยียม และเป็นที่ยอมรับในระดับสากล รวมถึงเป็นครั้งแรกในประเทศไทยกับ Certification of Authenticity จดหมายรับรองคุณภาพเพชรแท้ส่งตรงจากประเทศเบลเยี่ยม เป็นการเจาะกลุ่มลูกค้าชายหญิงรุ่นใหม่ หรือคู่แต่งงานที่ต้องการได้เพชรที่มั่นใจได้ถึงคุณภาพมาตรฐานและเก็บสะสมเพื่อการลงทุน
ในส่วนของมาตรการควบคุมเฝ้าระวังภายในงาน ทางยูบิลลี่มีมาตราการทั้งในส่วนของการฆ่าเชื้อทำความสะอาดในทุก ๆ วัน  การคัดกรองอุณหภูมิของทั้งพนักงานและลูกค้า  มาตรการสวมหน้ากากอนามัยและ face shield รวมทั้งการนำเทคโนโลยี ด้าน AI มาใช้ในการติดตามจำนวนผู้อยู่ในงานแบบ real-time  เพื่อให้มั่นใจว่าจะไม่มีความหนาแน่นของผู้คนมากเกินไป งานจัดที่โรงแรมโซฟิเทล กรุงเทพ สุขุมวิท ห้อง Le Grand Ballroom ชั้น 7 พื้นที่ใหญ่กว่า 1,000 ตารางเมตร ภายในงานมีการจัดสินค้าตามกลุ่มราคาที่มีตั้งแแต่หลักหมื่นต้นๆ ไปจนถึงสินค้าเพชรกะรัต หรือ มาสเตอร์พีซ ทำให้สามารถเดินชมได้สะดวกและไม่แออัด
นอกจากนี้ยังได้จัดโปรโมชั่นแรงพิเศษ ลด แลก แจก แถมมากมาย อาทิ ลูกค้า 91 ท่านแรกของทุกวัน รับฟรีคูปองมูลค่า 10,000 บาท ใช้ช้อปแทนเงินสดภายในงานได้ทันที หรือพิเศษสุดช้อปเพชรแถมเพชร กับการช้อปครบ 1 ล้านบาท รับฟรี เพชรกลม D Color Flawless Triple Excellent (เพชรน้ำ 100 ความสะอาดไร้ตำหนิ เหนือกว่าระดับ IF) มูลค่า 1 แสนบาท, ช้อปรวมบิลครบ 500,000 บาท รับฟรี แหวนเพชร D Color (เพชรน้ำ 100) จาก FOREVERMARK แบรนด์เพชรระดับโลกจาก De Beers, ช้อปรวมบิลครบ 190,000 บาท สามารถแลกซื้อเครื่องเพชรได้ในราคา 91 บาท และภายในงานมีการจับรางวัล Lucky Draw แจกกันทุกๆ สองชั่วโมง
ทั้งนี้คาดว่าผลตอบรับจากงานนี้ จะเป็นการกระตุ้นกำลังซื้อของลูกค้าที่เริ่มกลับมาหลังจากสถานการณ์เริ่มจะคลี่คลาย  และภายในงานจะสามารถเพิ่มกลุ่มลูกค้าใหม่ได้เพิ่มขึ้น 30%